Diari Oficial de la Generalitat Valenciana


Sumari del DOGV 4203, del 05-03-2002 (2002/1689)

Notificació al senyor Ismael Labrador Boigues. Expedient número R-81/2001.
--------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1689


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Ismael Labrador Boigues. Expedient número R-81/2001. [2002/M1689]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Ismael Labrador Boigues, carrer de Juan Izquierdo, 91-esc B-15a, 46552 Llíria, la resolució del recurs d'alçada amb el número de referència interna R-81/2001.
  
Resolució
  
Examinat el recurs d'alçada presentat pel senyor Ismael Labrador Boigues, contra la resolució del Servei Territorial d'Arquitectura i Habitatge de València, en l'expedient per sol·licitud de pròrroga de subsidiació del tipus d'interés del préstec qualificat PQP-5881/2000 (46/0219/1994/147).
  
Antecedents de fet
  
1. El senyor Ismael Labrador Boigues, titular d'un préstec concedit per la Caja de Ahorro del Mediterráneo acollit al Reial Decret 1.932/1991, de 20 de desembre, i destinat a l'adquisició d'un habitatge de protecció oficial, va presentar en el Servei Territorial d'Arquitectura i Habitatge de València el dia 7 de juny de 2000 la sol·licitud de pròrroga de la subsidiació del tipus d'interés del préstec qualificat.
  
2. A la vista de la documentació que hi ha en l'expedient, i en virtut del que disposa l'article 8.1.c) en relació amb els articles 3 i 4 del Reial Decret 1.932/1991, de 20 de desembre, i l'article 5.c) del Decret 55/1992, de 30 de març, del Govern Valencià, el cap del servei territorial, en data 13 de desembre de 2000, dicta resolució denegatòria de la pròrroga de subsidiació del tipus d'interés sol·licitada, ja que queda acreditat que la sol·licitant no té la seua residència habitual i permanent en l'habitatge objecte de les ajudes, i per això, no haver realitzat l'ocupació del mencionat habitatge en els terminis establits en la legislació vigent, i, en tot cas, dins dels tres mesos següents a la seua entrega.
  
3. Contra l'esmentada resolució interposa recurs d'alçada el senyor Ismael Labrador Boigues, amb els documents i les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs
  
3. Segons disposen l'article 8.1.c) en relació amb els articles 3 i 4 del Reial Decret 1.932/1991, de 20 de desembre, i l'article 5.c) del Decret 55/1992, de 30 de març, del Govern Valencià, és requisit per a accedir al finançament qualificat que els habitatges promoguts per a ús propi i els adquirits o rehabilitats es destinen a residència habitual i permanent, i que siguen ocupats dins dels terminis establits en la legislació vigent, i, en tot cas, en els tres mesos següents a la seua entrega, excepte pròrroga justificada per raons de tipus familiar o laboral, que haurà de ser autoritzada per l'autoritat competent.
  
4. En el cas que ens ocupa, revisada la documentació que hi ha en l'expedient, es comprova que els consums d'aigua i d'electricitat en l'habitatge objecte de les ajudes són molt baixos, la qual cosa no acredita a aquest òrgan l'ocupació efectiva de l'habitatge, com tampoc no ho acredita el fet que no es donara d'alta d'aigua fins a final de l'any 1996, ja que resulta altament improbable que es puga habitar un habitatge sense servei d'aigua corrent.
  
En un altre ordre de coses, es comprova que el recurrent va procedir a la renovació del seu document nacional d'identitat en data 30 de novembre de 1998, i que en aquest va consignar com a domicili l'habitatge situat en la localitat de València, al carrer de Vidal de Blanes, número 15, porta 15, domicili que no és l'objecte de les ajudes, la qual cosa confirma a aquest òrgan que el domicili habitual del recurrent no és l'habitatge objecte del present expedient.
  
Aquests dos fets concedeixen a aquest òrgan la seguretat necessària per a procedir a confirmar la resolució dictada pel servei territorial.
  
5. Els principis d'indefensió i semblants al·legats pel recurrent no són aplicables al present procediment, ja que no es tracta d'un procediment sancionador de l'administració, sinó una activitat de foment d'aquesta; independentment d'això, a l'interessat se li va concedir tràmit d'audiència perquè realitzara les al·legacions i aportara els documents o proves que estimara convenients, i en virtut de les quals l'òrgan competent va resoldre, atés que aquests no acreditaven l'ocupació de l'habitatge per part de l'interessat.
  
Establit l'anterior, i ja que no ha aportat el recurrent cap prova suficient i adequada que desvirtue el contingut de la resolució impugnada, és procedent confirmar aquesta.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Ismael Labrador Boigues contra la Resolució del Servei Territorial d'Arquitectura i Habitatge de València, de data 13 de desembre de 2000, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercir qualsevol altre recurs que s'estime oportú.